Lasten Keskuksen tuotanto – Kevät 2016

Lisätietoja:

Viestintäpäällikkö

Marja-Liisa Saraste, 09 6877 4568

marja-liisa.saraste@lastenkeskus.fi

Arvostelukappalepyynnöt:

minna.vatja@lastenkeskus.fi

**MUSIIKKI**

***Mikä olisi hauska vappulaulu? Onko Minna Canthista laulua?***

**HANNELE SOLJANDER-HALME (toim.) – MAIJA HURME (kuv.)**

**Lasten oma lauluvuosi**

Mikä olisi hauska vappulaulu? Entä onko Minna Canthista laulua? Mikä on Purim-juhla ja millaisia lauluja silloin lauletaan? Mitä voi laulaa kansallisena veteraanipäivänä? Entä maailman käsienpesupäivänä?

Vuodenkierrossa on monia erilaisia juhlia, ja musiikki on aina ollut juhlien olennainen elementti. **Lasten oma vuosikirja** esitteli (Lasten Keskus 2014) vuoden juhla-, liputus- ja merkkipäivät. Kirjan tekijät saivat siitä Tiedonjulkistamisen valtionpalkinnon 2015.

**Lasten oma lauluvuosi** tarjoaa puolestaan jokaiseen vuosikirjassa esiteltyyn päivään perinteisiä tai uusia lauluja yhdessä laulettavaksi. Laulujen säestys on merkitty helpoin sointumerkein.

Lasten oman lauluvuoden avulla pääsee myös tutustumaan eri kulttuurien perinteisiin. Kirjassa on 94 laulua, joista yli 30 on uusia ja ennen julkaisemattomia.

Kirjan mukana on CD-levy ja MP3-latauskoodit. Äänitteessä on kaikki kirjan uudet laulut. Laulut voidaan harjoitella ja laulaa yhdessä äänitteen säestyksellä.

Musiikin maisteri, diplomilaulaja HANNELE SOLJANDER-HALME on toiminut vuosia musiikinopettajana koulussa sekä laulun ja pianonsoiton yksityisopettajana.

Koko: 210 x 240 mm;n 140 s.; nelivärikuvitus + DC-levy

ISBN 978-952-288-388-9 ; Kl 78.31; Ennakkohinta sid. 47,00; 3/2016

Teemat: juhlat, kansainvälisyys, suvaitsevaisuus

Mukana lauluvalikoimaa miettimässä ovat olleet myös Lasten oman vuosikirjan tehneet lastenkirjailija TUULA KOROLAINEN ja tietokirjailija RIITTA TULUSTO.

MAIJA HURME on graafinen suunnittelija ja kuvittaja, joka on julkaissut myös kaksi omaa kuvakirjaa.

Koko: 210 x 240 mm; ISBN 978-952-288-147-2 ; Kl L 49.262; Ovh. 32,00 (2014)

**KATSELUKIRJAT**

***Suosittu sarja saa jatkoa!***

**FIONA WATT – STEPHEN BARKER**

**Äkkää ja tökkää kotona!**

*Missä hiiri luuraa? Mikä pulloista on korkein? Rapsuta koiraa, jolla on takki!*

Nyt äkätään ja tökätään kotona! Katselukirja tulvii värejä, muotoja ja hauskoja hahmoja. Arjesta tutut kuva-aiheet avaavat mahdollisuuden oivaltaa ja ihmetellä yhdessä. Kirjassa on runsaasti valmiita kysymyksiä, joiden lisäksi kuvitus inspiroi omien arvoitusten tekemiseen. Kuvituksissa kuljetaan kotona, huone kerrallaan aina puutarhaan asti. Erilaiset aukeamat ja teemat yhdistyvät toisiinsa kurkistuskoloilla, joiden takaa seuraavien sivujen hahmot jo vilahtelevat.

Brittiläinen **FIONA WATT** on työskennellyt lastenkirjojen parissa toimittajana, kustannuspäällikkönä ja lastenkirjailijana vuodesta 1989 lähtien. 2008 Watt oli ehdolla Galaxy awardsin vuoden lastenkirjan voittajaksi. Andoverissa majaansa pitävä Stephen Barker on toiminut kuvittajana vuodesta 2004.

 **1+**

Alkuteos: Very first book of things to spot: At home; Suomennos: Kalle Nuuttila

Koko: 220 x 255 mm; n. 30 s.; ISBN 978-952-288-346-9 ; Kl L 85; Ennakkohinta sid. 19,90; 1/2016

Teemat: arvoitukset, värit, muodot, sanasto

Muista myös:

Äkkää ja tökkää (2015)

ISBN 978-952-288-246-2

Ovh. 19,90

**KUVAKIRJAT**

***Aikamoinen sotku!***

Kathleen Amant

**Hilla siivoaa**

Hillan Pupu on kadoksissa. Sitä ei löydy mistään. Ei edes rakennuspalikoiden eikä leikkiautojen seasta. Missä ihmeessä Pupu piileskelee?

Isä ehdottaa, että Hilla siivoaisi huoneensa. Silloin ehkä Pupukin löytyisi.

Mutta mitä jos ei vain huvita siivota?

**Hilla siivoaa** on jatkoa värikkäälle **Hilla-sarjalle**. Sarja käsittelee pienen lapsen arjessa vastaan tulevia asioita lempeästi ja eläytyen. Selkeä värimaailma ja iloinen kuvitus kiinnostavat pientä lukijaa. Sarjan toisessa jaksossa Hilla hukkaa pupunsa kaiken sotkun keskelle. Olisiko aika siivota?

Belgialainen KATHLEEN AMANT on kolmen lapsen äiti, kuvittaja ja lastenkirjailija.

 **2+**

Alkuteos: Anna ruimt op; Suomennos: Sanna Hytti

Koko: 210 x 220 mm; n. 30 s.; ISBN 978-952-288-390-2 ; Kl L 85; Ennakkohinta sid. 21,00; 3/2016

Teemat: käytöstavat, siisteyskasvatus, arki

Muista myös:

Älä pure Hilla (kansi syksy 2015)

ISBN 978-952-288-276-9

***Mielikuvituksen siivillä!***

**PIRKKO VAINIO**

**Reino saa siivet**

Reino-hiiri huomaa pörisevän mehiläisen, joka lentelee huolettomana kukasta toiseen.

”Kunpa minullakin olisi siivet!” Reino haaveilee ja päättää toteuttaa unelmansa lentää. Reino tarkkailee luonnossa kaikenlaisia siivekkäitä: perhosta, sudenkorentoa, lepakkoa… ja ottaa mallia omien siipien rakentamiseen.

Reinon sinnikkäät lentoyritykset eivät kuitenkaan tahdo onnistua: kerta toisensa jälkeen se putoaa suin päin maan kamaralle. Kunnes yllättäen – kommellusten kautta – Reino löytää sisältään ikiomat, pikkuriikkiset siivenalut, jotka se voi itse kasvattaa!

Reinon uudet siipien rakennusaineet ovat nyt tahto, tarkkaavaisuus ja – mielikuvitus!

Palkittu kuvittaja ja graafikko PIRKKO VAINIO asui pitkään Italiassa, kunnes muutti takaisin Suomeen, Jämsään. Hän on tehnyt lastenkirjoja ja kuvituksia sekä suomalaisille että ulkomaisille kustantajille, ja hänen kirjojaan on julkaistu useissa maissa myös käännöksinä.

 **+3**

Koko: 210 x 285 mm; 32 s.; ISBN 978-952-288-389-6 ; Kl L 85; Ennakkohinta sid. 24,00; 4/2016

Teemat: mielikuvitus, rohkeus, itsetunto, tunteet, luonto

***Jokainen on taitava jossakin asiassa!***

**BRIGITTE WENINGER – EVE THARLET**

**Oppiminen on hauskaa!**

Neuvokas hiiripoika Hemmo osaa jo lukea ja kirjoittaa. Sen ystävät tahtovat myös oppia, ja niinpä viisikko päättää perustaa metsään oman koulun. Pian kaverukset huomaavat, että jokaisella on erityisiä taitoja, joita ne voivat opettaa toisilleen.

Yhdessä harjoitteleminen tekee oppimisesta hauskaa!

Tutut eläinhahmot piipertävät innolla opinpolkuja ja toteavat, että jakamalla asioita ilo on moninkertainen – myös uuden oppimisen kohdalla.

**3+**

BRIGITTE WENINGER ja EVE THARLET ovat tehneet yhdessä useita lastenkirjoja tärkeistä teemoista. Weninger on saksalainen lastentarhanopettaja ja kirjailija. Ranskalais-saksalainen Tharlet on kuvittanut satoja rakastettuja lastenkirjoja ja -sarjakuvia.

Alkuteos: Lernen macht Spass ; Suomennos: Reija Jousjärvi

Koko: 220 x 295 mm; 32 s.; ISBN 978-952-288-391-9 ; Kl L 85; Ennakkohinta sid. 23,00; 3/2016 Teemat: erilaisuuden hyväksyminen, oppimisen ilo, auttaminen, jännitys

***Välillä on vaikeaa olla isosisko!***

**DAISY HIRST**

**Ei käy päinsä, Antero!**

Yleensä Natalia ja Antero tulevat ihan hyvin juttuun. Mutta joskus tekee mieli karjua. Kuten silloin kun lounaaksi on herneitä. Tai silloin kun äiti ei ymmärrä. Ja ETENKIN silloin, kun Antero löytyy sängyn alta… syömässä Natalian lempikirjaa. Ei käy päinsä!

Tuoreen lastenkirjailijan Daisy Hirstin värikäs ja sympaattinen kuvakirja kertoo Nataliasta, jolla on vaikeuksia pysyä reippaana isosiskona, kun talossa on pieni tuholainen, pikkuveli.

DAISY HIRST on lontoolainen kuvittaja ja lastenkirjailija. Hirstin ensimmäinen lasten kuvakirja ilmestyi vuonna 2015.

 **2+**

Alkuteos: Alphonse, that is not ok to do!; Suomennos: Kalle Nuuttila

Koko: 255 x 265 mm; n. 40 s.; ISBN 978-952-288-358-2 ; Kl L 85; Ennakkohinta sid. 22,50; 1/2016

Teemat: sisarsuhteet, kiukku, uhma, perhe

***Parku-Pöllön uusimmat ulinat!***

**PAUL FRIESTER – PHILIPPE GOOSSENS**

**Parku-Pöllön oma PUM!**

Parku-Pöllö on lohduton: sen oma PUM on poissa! Metsässä syntyy melkoinen vipinä, kun äänekkäästi parkuva pikkupöllö haluaa omansa takaisin. Pikkuhiljaa selviää, että Parku-Pöllön PUM on punainen, pyöreä ja se osaa lentää. Kun salaperäinen PUM vihdoin löytyy - PUM vain ja se on taas poissa…

Veikeä ja humoristinen tarina pikkupöllöstä, joka etsii rajojaan ja kokeilee muiden metsän eläinten kärsivällisyyttä.

PAUL FRIESTER on itävaltalainen kirjailija, jonka mainioille Parku-Pöllö -saduillelöytyy vastine tosielämässä. PHILIPPE GOOSSENS on brysseliläinen kuvittaja, joka on tehnyt yli 50 valloittavaa kirjaa lapsille ja nuorille. **3+**

Alkuteos: Heule-Eule – Ich will mein BUMM!; Suomennos: Tanja Poskela

Koko: 220 x 295 mm; 32 s.; ISBN 978-952-288-365-0 ; Kl L 85; Ennakkohinta sid. 23,00; 2/2016

Teemat: tunteet, huumori, auttaminen, uhma

***Läsnäolo on lahjoista parhain!***

**KEIKO KAICHI**

**Herra Karhun eläinparaati**

Pikku-Karhua harmittaa, kun isän täytyy lähteä päivittäiselle postinjakelukierrokselle halki metsän. Herra Karhu kuitenkin lupaa, että karhunpoika saa tänään aivan erityisen yllätyksen. Mutta mitä ihmettä keksiä Pikku-Karhun piristykseksi?

Kesken kierroksensa herra Karhu törmää vanhoihin junanvaunuihin, joihin mahtuu suuri joukko uusia ystäviä. Tasaisesti karttuvan matkaseurueensa kera herra Karhu hautoo idean, joka tekee Pikku-Karhun päivästä ikimuistoisen.

Tämä ilontäyteinen ja Keiko Kaichin hellyttävästi kuvittama kuvakirja todistaa, että läsnäolo on lahjoista parhain. Sydäntä lämmittävä kertomus puhuttelee yhtä lailla sekä perheen pienimpiä että vanhempia.

Kuvittaja, kirjailija KEIKO KAICHI on syntynyt ja kasvanut Japanissa. Hän käyttää töissään taidokkaasti akryylivärejä ja on voittanut kuvituksillaan useita palkintoja.

 **3+**

Alkuteos: Mr´s Bear´s Animal Parade; Suomennos: Kalle Nuuttila

Koko: 210 x 285 mm, 32 s.; ISBN 978-952-288-394-0 ; Kl L 85; Ennakkohinta sid. 23,00; 2/2016

Teemat: perhesuhteet, auttaminen, tunteet, yhteisöllisyys, ystävyys

**RUNOT**

***Runoja siivekkäistä ystävistämme***

**JUKKA ITKONEN ja CAMILLA PENTTI (kuvitus)**

**Tiira tiiraa tiiraa**

**Runoja linnuista**

*Kivitaskulla taskussa*

*jalokivilasti.*

*Se ei jaksa lentää*

*pesälle asti.*

*Niinhän siinä aina käy*

*kun ryhtyy ahnehtimaan.*

*Taskut täynnä tavaraa,*

*muttei pääse himaan.*

Kuka on kaislikon arvokas lintuherra, entä mikä sipsuttaa rantahiekalla? Kuka on lentävä nokikolari, ja miksi käellä on kiire? Entä mikä lintu on kaikista mölyisin?

Jukka Itkosen uusissa runoissa tavataan monenmoista visertäjää, sirkuttajaa ja rääkyjää, ja kaikki ovat tervetulleita kuoroon ikiomalla äänellään. Monet runojen linnuista voi tavata kotoisissa metsissä, pihapiirissä tai järvellä, mutta mukaan on pyrähtänyt myös hieman erikoisempia lajeja. Camilla Pentin ilakoiva kuvitus hykerryttää.

Kirjailija JUKKA ITKOSEN tuotanto on laaja ja monipuolinen**.** Hänen leikittelevät ja elämäniloiset tekstinsä ovat monenikäisten suosikkeja. Camilla Pentti on kuvittaja ja graafinen suunnittelija, joka on palkittu Rudolf Koivu -palkinnolla. Tekijöiltä on ilmestynyt aiemmin yhteinen teos **Kaikki hyvin kasvimaalla** (2014).

 **4+**

Koko: 195 x 265 mm; n. 48 s.; ISBN 978-952-288-382-7 ; Kl L 82; Ennakkohinta sid. 23,00; 3/2016

Teemat: linnut, eläimet, luonto, vuodenajat, huumori, mielikuvitus

**SADUT JA TARINAT**

***”Dadaa, elämä on ihanaa!”***

**ESKO-PEKKA TIITINEN**

**Dada-kissa ja Populuksen popcornit**

Dada on kulkukissa, joka on käynyt kymmenissä maissa ja seilannut maailman meriä, mutta tällaista telttakaupunkia se ei ole koskaan ennen nähnyt.

Hännänpään kaupungissa Dada ottaa kodikseen rämän auton. Pian paikalle saapuu vanha vahtikoira Maa ja vastasyntynyt hiiri, Kuukorva, joka vikinällään saa aikaan naurun ja suuren sekamelskan. Toverukset naamioituvat leijonaksi, lentävät lepakkomiehenä ja perustavat leirikoulun. Paljon on kommelluksia edessä ennen kuin popcornien ja Kuningas Populuksen arvoitus selviää.

Yhdessä kaupunkilaisten kanssa Dada, Maa ja Kuukorva ratkaisevat monta pulmaa ja löytävät lopulta sen, mikä elämässä on tärkeintä.

**Dada-kissa ja Populuksen popcornit** on hauska ja lämmin tarina myötätunnosta, ystävyydestä, auttamisesta ja unelmasta, jonka toteutumiseen tarvitaan kaikkien yhteistyötä.

ESKO-PEKKA TIITINENon palkittu, yli 30 kirjaa julkaissut kirjailija ja kuvataiteilija. Hänen tuotantonsa käsittää kirjojen lisäksi radiokuunnelmia, elokuvakäsikirjoituksia, oopperalibrettoja, televisiosarjoja ja näytelmiä. Tiitinen asuu Joensuussa.

 6+

Koko: 145 x 210 mm; n. 64 s.; ISBN 978-952-288-384-1 ; Kl L84; Ennakkohinta sid. 22,00; 1/2016

Teemat: ystävyys, lähimmäisyys, myötätunto, auttaminen, huolenpito, jakaminen

**TIETOKIRJAT**

***Mau, nyt vietetään kissan päiviä!***

JOZUA DOUGLAS – HIKY HELMANTEL

**Kissan päivät**

Saanko ehdottaa? Ensin voisimme loikoilla sohvalla, sitten nuolla tassua ja laskea autoja ikkunalaudalla. Välillä voisimme syödä jotakin hyvää tai ottaa taas torkut pehmeässä ja lämpimässä paikassa. Tule mukaan viettämään kissanpäiviä! Kissan yöt ovatkin sitten ihan eri asia, sillä öisin seikkaillaan!

Onko kissan tassut pehmeät vai terävät? Miksi kissa puskee? Entä mikä on tuo kurina, joka kuuluu kissan mahasta? Onko siellä hyrrä? Tämä kirja vastaa näihin ja moniin muihin kysymyksiin kissoista.

**Tahtoo tietää** on kuvitettujen tietokirjojen sarja yli 3-vuotiaille. Kirjat kertovat mielenkiintoisella ja leikkisällä tavalla sen, mitä lapset mielellään tahtovat tietää. Selkeä havainnollinen kuvitus ja lapsentajuinen teksti houkuttelevat tutkimusretkelle maailmaan.

3+

Hollanninkielinen alkuteos: De kat; Suomennos: Marketta Vaismaa

Koko: 255 x 265 mm; 32 s.; ISBN 978-952-288-348-3 ; Kl L 85; Ennakkohinta sid. 24,50; 5/2016

Teemat: kissat, kissan hoito, lemmikkieläimet

***Tietoa aina solutasolta avaruuteen asti!***

FRITH – LACEY – MARTIN – MELMOTH

MARIANI – MARTIN (kuv.)

**100 asiaa, jotka haluat tietää**

Kukapa ei haluaisi tietää, miten maailman korkein pilvenpiirtäjä pysyy pystyssä. Tai mitä yhteistä on kynällä ja timantilla. Entä kuka varastikaan Einsteinin aivot?

Uusi inspiroiva lasten tietokirja kertoo hauskasti ja elävästi sata tärppiä luonnontieteiden eri aloilta. Tuhti tietopaketti on täynnä havainnollistavia kuvia ja tarkasti rajattuja tietoiskuja, joissa kerrotaan ihmeellisestä ja monimuotoisesta ympäristöstämme. Kirja avaa lapselle aivan uuden maailman aina solutasolta avaruuteen, herättää uteliaisuuden ja vastaa loputtomaan tiedonjanoon. Tämä opus koukuttaa myös aikuisen!

Kirjan kirjoittajat ovat ALEX FRITH, MINNA LACEY, JEROME MARTIN ja JONATHAN MELMOTH. Kuvittajat ovat FEDERICO MARIANI ja JORGE MARTIN.

 **5+**

Alkuteos: 100 Things to know about Science; Suomennos: Reija Jousjärvi

Koko: 170 x 240 mm; n. 128 s.; ISBN 978-952-288-351-3 ; Kl 14.8; Ennakkohinta sid. 23,00; 2/2016

Teemat: luonnontieteet, ilmiöt, tutkiminen

***Klik, kurkistuksia linssin läpi!***

**John Davis**

**Valokuvauskirja**

Kuvakulmia kameran käyttöön

Kamaran linssin läpi voi nähdä yksityiskohtia, joita ei ole koskaan ennen huomannut. Ympäröivä maailma näyttää äkkiä erilaiselta! Koukuttavaa!

Kamerakirja on kiehtova matka valokuvauksen saloihin. Sen avulla lapsi oppii kiinnittämään huomiota valon ja varjon leikkiin ja heijastuksiin, onnistuu muokkaamaan kuvia ja luomaan kiinnostavia efektejä. Parasta on, että kuvat säilyvät ikuisesti ja niiden avulla voi jakaa kokemuksia ja muistoja ystävien kanssa.

Kirjan ideat innostavat lasta tarkastelemaan ympäröivää maailmaa uusista näkökulmista. Tehtävissä voi edetä järjestyksessä tai poimia ne, jotka tuntuvat jännittäviltä ja kiinnostavilta. Kirja sisältää tehtäviä sekä sisä- että ulkokuvaukseen.

Valokuvaaja **JOHN DAVIS** on työskennellyt ympäri maailmaa kuvaamassa muotikuvauksia ja kansainvälisiä mainoskampanjoita. Hän on myös opettanut valokuvaamista American College of Londonissa.

 **5+**

Alkuteos: The Camera Book – loads of things you can do with a camera; Suomennos: Reija Jousjärvi

Koko: 140 x 200 mm; n. 128 s.

ISBN 978-952-288-301-8; Kl 79.8; Ennakkohinta sid. 25,00; 9/2015